Projektas

PLUNGĖS RAJONO SAVIVALDYBĖS

TARYBA

SPRENDIMAS

DĖL sutikimo reorganizuoti BIUDŽETINĘ ĮSTAIGĄ

2025 m. kovo 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos civilinio kodekso 2.97 straipsnio 3 dalimi, Lietuvos Respublikos biudžetinių įstaigų įstatymo 5 straipsnio 1 dalimi, 3 dalies 5 ir 8 punktais, 4 dalimi, 24 straipsnio 3 ir 4 dalimis, Lietuvos Respublikos švietimo įstatymo 44 straipsnio 1, 2 ir 6 dalimis, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 18 punktu, Plungės rajono savivaldybės taryba nusprendžia:

1. Sutikti reorganizuoti prijungimo būdu, iki 2025 m. rugpjūčio 31 d., prie Plungės akademiko Adolfo Jucio progimnazijos prijungiant Plungės „Babrungo“ progimnaziją (juridinio asmens kodas 191130111).

2. Nustatyti, kad:

2.1. reorganizavimo tikslas – prijungti Plungės „Babrungo“ progimnaziją prie Plungės akademiko Adolfo Jucio progimnazijos, siekiant optimizuoti Plungės rajono savivaldybės biudžetinių švietimo įstaigų tinklą, jų valdymą ir veiklą, racionaliai ir tikslingai naudoti materialinius, finansinius ir intelektinius išteklius;

2.2. reorganizavimo būdas – prijungimas;

2.3. reorganizuojama biudžetinė įstaiga – Plungės „Babrungo“ progimnazija, kodas 191130111, adresas: Dariaus ir Girėno g. 38E, Plungė, LT-90169 (duomenys apie biudžetinę įstaigą kaupiami ir saugomi Juridinių asmenų registre), kuri po reorganizavimo taps Plungės akademiko Adolfo Jucio progimnazijos struktūriniu padaliniu, veikiančiu tuo pačiu adresu, kaip ir iki reorganizacijos;

2.4. po reorganizavimo veiksianti įstaiga – Plungės akademiko Adolfo Jucio progimnazija (juridinio asmens kodas 191130079), adresas: A. Vaišvilos g. 32, Plungė, LT-90127, vykdanti, pradinio, pagrindinio ugdymo pirmos dalies, neformaliojo vaikų ir suaugusiųjų švietimo ugdymo programas, kuriai pereina visos reorganizuoto juridinio asmens teisės ir pareigos;

2.5. po reorganizavimo veiksiančios biudžetinės įstaigos funkcijos bus nustatytos Plungės akademiko Adolfo Jucio progimnazijos nuostatuose. Pagrindinė veiklos sritis – švietimas;

2.6. po reorganizavimo veiksiančios biudžetinės įstaigos savininko teises ir pareigas įgyvendinanti institucija – Plungės rajono savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi Savivaldybės merui).

3. Įpareigoti reorganizuojamos ir reorganizavime dalyvaujančios įstaigų vadovus iki 2025 m. balandžio 4 d. parengti reorganizavimo sąlygų aprašą, jį užregistruoti Juridinių asmenų registre ir paskelbti viešai apie reorganizavimo sąlygų aprašo parengimą, nurodant, kur ir nuo kada galima susipažinti su biudžetinės įstaigos reorganizavimo sąlygomis, po reorganizavimo veiksiančios biudžetinės įstaigos nuostatų projektu, reorganizavime dalyvaujančios biudžetinės įstaigos praėjusių trejų finansinių metų metinių ataskaitų rinkiniu ir metinėmis veiklos ataskaitomis.

4. Įpareigoti reorganizuojamos įstaigos vadovą viešai paskelbti apie reorganizavimo sąlygų aprašo parengimą įstaigos nuostatuose nurodytame šaltinyje paskelbti vieną kartą ir pranešti raštu visiems biudžetinės įstaigos kreditoriams, Lietuvos Respublikos biudžetinių įstaigų įstatymo nustatyta tvarka.

5. Įpareigoti reorganizavime dalyvaujančios įstaigos vadovą parengti po reorganizavimo veiksiančios įstaigos nuostatus ir pateikti juos tvirtinti Plungės rajono savivaldybės tarybai.

6. Pavesti Plungės rajono savivaldybės administracijos direktoriui spręsti organizacinius klausimus, susijusius su biudžetinių įstaigų reorganizavimu.

Savivaldybės meras

SUDERINTA:

Savivaldybės tarybos narys Algirdas Pečiulis

Savivaldybės vicemeras Žydrūnas Purauskis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Švietimo ir sporto skyriaus vedėjas Gintautas Rimeikis

ŠVIETIMO IR SPORTO SKYRIUS

AIŠKINAMASIS RAŠTAS

PRIE SAVIVALDYBĖS TARYBOS SPRENDIMO PROJEKTO

„DĖL SUTIKIMO REORGANIZUOTI BIUDŽETINĘ ĮSTAIGĄ“

2025 m. vasario 26 d.

Plungė

1. Parengto sprendimo projekto tikslai, uždaviniai. Įgyvendinant Lietuvos Respublikos Vyriausybės 2011 m. birželio 29 d. nutarime Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ galiojančią nuostatą, kuria apibrėžiamas švietimo įstaigų tinklo kūrimo tikslas – sudaryti sąlygas plėtoti geros kokybės privalomąjį ir visuotinį švietimą, didinti jo prieinamumą ekonomiškai, efektyviai ir rezultatyviai naudojant valstybės ir savivaldybių biudžetų lėšas. Siekiama, kad mokyklų tinklas būtų darniai veikianti, nuolat atsinaujinanti, švietimo programų įvairovę, jų prieinamumą užtikrinančių ir atsakomybe už švietimo kokybę besidalijančių valstybinių, savivaldybių ir nevalstybinių mokyklų sistema. Atsižvelgiant į teisės aktų reikalavimus priimti sprendimą dėl sutikimo reorganizuoti Plungės „Babrungo“ progimnaziją, ją prijungiant prie Plungės akademiko Adolfo Jucio progimnazijos.

2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. -

3. Kodėl būtina priimti sprendimą, kokių pozityvių rezultatų laukiama. Įgyvendinant LR Civilinio kodekso ir Biudžetinių įstaigų įstatymo nuostatas, vykdant reorganizavimą, reikalingas Savivaldybės tarybos sutikimas.

4. Lėšų poreikis ir finansavimo šaltiniai. Lėšos bus reikalingos įgyvendinant kitas su reorganizavimo procedūromis susijusias reikmes (įregistruoti nuostatus, išregistruoti reorganizuojamas įstaigas, paskelbti informaciją apie paruoštas reorganizavimo sąlygas).

5. Pateikti kitus sprendimui priimti reikalingus pagrindimus, skaičiavimus ar paaiškinimus. -

6. Pateikti sprendimo projekto lyginamąjį variantą, jeigu teikiamas sprendimo pakeitimo projektas. -

7. Kokios korupcijos pasireiškimo tikimybės, priėmus šį sprendimą, korupcijos vertinimas. Siūlomas teisės akto projektas yra nenorminio pobūdžio, todėl vertinimas nėra atliekamas.

8. Nurodyti, kieno iniciatyva sprendimo projektas yra parengtas. Švietimo ir sporto skyriaus iniciatyva, atsižvelgiant į galiojančių teisės aktų nuostatas.

9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina. -

10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas. Plungės akademiko Adolfo Jucio progimnazijai ir Plungės „Babrungo“ progimnazijai.

11. Kita svarbi informacija. Nėra.

12. Numatomo teisinio reguliavimo poveikio vertinimas *

Sritys	Numatomo teisinio reguliavimo poveikio vertinimo rezultatai

Teigiamas poveikis	Neigiamas poveikis
Ekonomikai	Nenumatomas
Finansams	Nenumatomas
Socialinei aplinkai	Nenumatomas
Viešajam administravimui	Nenumatomas
Teisinei sistemai	Nenumatomas
Kriminogeninei situacijai	Nenumatomas
Aplinkai	Nenumatomas
Administracinei naštai	Nenumatomas
Regiono plėtrai	Nenumatomas
Kitoms sritims, asmenims ar jų grupėms	Nenumatomas

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Švietimo ir sporto skyriaus vedėjas	Gintautas Rimeikis